สวัสดีค่ะ ตอนนี้หนูสงสัยมากไม่รู้เป็นอะไร อาการนี้เป็นมา2วันแล้วค่ะ จะมีผื่นขึ้นตอนกลางคืนแต่ไม่คันนะคะ ส่วนกลางวันก็จะเป็นแค่รอยแดงๆจาง หนูไม่รู้ว่าเป็นอาการของโรคอะไร ช่วยไขข้อสงสัยนี้ให้หนูทีนะคะ
สวัสดีค่ะ ผื่นแดงขึ้นตามตัวอาจเกิดจาก-การเกาที่รุนแรง ทำให้มีเส้นเลือดฝอยชั้นใต้ผิวหนังแตก-เกล็ดเลือดต่ำ-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน โดยอาจเกิดจากภูมิแพ้ในร่างกายหรือแพ้สารสัมผัสเช่สบู่ โลชั่น โลหะ ยาง-ตุ่มถูกแมลงกัด มักเป็นตุ่มนูน คัน-เชื้อราที่ผิวหนัง แต่มักจะคันเช่นกัน-ผื่นลมพิษ มักเป็นปื้นนูนและคัน-จุดเลือดออกจากผิวหนังบาง มักพบในผู้สูงอายุการให้ได้การวินิจฉัยที่แน่นอนควรไปให้แพทย์ตรวจเพื่อเห็นรอยโรคจริงร่วมกับเจาะเลือดดูระดับเกล็ดเลือดเพิ่มเติมว่าต่ำกว่าปกติหรือไม่ เม็ดเลือดขาวหรือเม็ดเลือดแดงอยู่ในระดับที่ผิดปกติหรือเปล่าการดูแลตัวเองเบื้องต้น ระวังการกระทบกระแทก ไม่เกาที่ผิวแรงๆ และสังเกตเรื่องเลือดออกผิดปกติทางช่องทางอื่นเช่นถ่ายเป็นเลือด หรือถ่ายดำ อาเจียนเป็นเลือด หรือเวลามีแผลแล้วใช้เวลามากกว่า 10-15 นาทีกว่าเลือดจะหยุดไหล ถ้ามีอาการเหล่านี้แสดงว่าอาจมีภาวะเลือดออกง่ายจริงๆควรไปพบแพทย์ทันที